recursal/SuperWikiNEXT-32B huggingface dataset:
**আফ্রিকান নারীবাদ** হল আফ্রিকান নারীদের দ্বারা উদ্ভাবিত এক ধরনের নারীবাদ যা বিশেষভাবে মহাদেশীয় আফ্রিকান নারীদের (আফ্রিকান মহাদেশে বসবাসকারী আফ্রিকান নারীদের) অবস্থা ও চাহিদার কথা বলে। আফ্রিকান নারীবাদে মাদারিজম, ফেমালিজম, স্নেইল-সেন্স ফেমিনিজম, উইমেনিজম/ওমেন প্যালেভারিং, নেগো-ফেমিনিজম ও আফ্রিকান উইম্যানিজম সহ এর নিজস্ব অনেক ভাষার প্রবাহ রয়েছে। যেহেতু আফ্রিকা একটি মনোলিথ নয়, তাই এই নারীবাদগুলি আফ্রিকান নারীদের অভিজ্ঞতার প্রতিফলন করে না। কিছু নারীবাদ আফ্রিকান নারীদের নির্দিষ্ট গোষ্ঠীর জন্য আরও নির্দিষ্ট। আফ্রিকান নারীবাদ কখনও কখনও কৃষ্ণাঙ্গ নারীবাদ বা আফ্রিকান নারীবাদের সাথে সংলাপে বা দ্বন্দ্বে যুক্ত হয় (যা মহাদেশে বা সম্প্রতি আফ্রিকান মহিলাদের পরিবর্তে প্রবাসী আফ্রিকান মহিলাদের দ্বারা এবং তাদের জন্য হিসাবে বিবেচিত হয়) পাশাপাশি অন্যান্য নারীবাদ ও নারীবাদী আন্দোলন, যেমন জাতীয় ভিত্তিক আন্দোলন, যেমন সুইডেনে নারীবাদ, ভারতে নারীবাদ, মেক্সিকোতে নারীবাদ, জাপানে নারীবাদ, জার্মানিতে নারীবাদ, দক্ষিণ আফ্রিকায় নারীবাদ ইত্যাদি।

আফ্রিকান নারীবাদের প্রয়োজনীয়তা
--------------------------------

কেউ কেউ যুক্তি দেন যে আফ্রিকান নারীরাই প্রথম নারীবাদী, যারা ইতিমধ্যেই ১৯৮৫ সালের বিশ্ব নারী সম্মেলনে গভীরভাবে সম্পৃক্ত ছিল এবং দীর্ঘদিন ধরে একে অপরের অবদানকে স্বীকৃতি দিয়ে আসছে। অন্যান্য্রা মনে করেন শ্বেতাঙ্গ পশ্চিমা নারীবাদের কৃষ্ণাঙ্গ নারী ও মহাদেশীয় আফ্রিকান নারীর অভিজ্ঞতাকে বাদ দেওয়ার কারণে আফ্রিকান নারীবাদ আংশিকভাবে প্রয়োজনীয় হয়ে উঠেছে। শ্বেতাঙ্গ পশ্চিমা নারীবাদ কৃষ্ণাঙ্গ নারীদের তাদের কৃষ্ণাঙ্গতা ও নারীত্ব উভয়ের সংযোগস্থলে যে বিশেষ সমস্যাগুলির মুখোমুখি হয় তা বিবেচনা করে না। বর্তমানে শ্বেতাঙ্গ নারীবাদ প্রায়শই আফ্রিকান নারীদের "বর্ণ নারী" হিসাবে শ্রেণিবদ্ধ করে, যা আফ্রিকান নারীর ঐতিহাসিক গতিপথ এবং নির্দিষ্ট অভিজ্ঞতাকে গোষ্ঠীবদ্ধ করে এবং এর মাধ্যমে দমন করে।

তথ্যসূত্র
---------

1. 1 2  Nkealah, Naomi (২০১৬)। "(West) African Feminisms and Their Challenges": 61–74। ডিওআই:10.1080/02564718.2016.1198156।
2. ↑  Baderoon, Gabeba; Decker, Alicia C. (২০১৮-১১-০১)। "African FeminismsCartographies for the Twenty-First Century" (ইংরেজি ভাষায়): 219–231। আইএসএসএন 1536-6936। ডিওআই:10.1215/15366936-7176384।
3. ↑  Swaim-Fox, Callan (২০১৮-১১-০১)। "Decade for Women Information Resources #5Images of Nairobi, Reflections and Follow-Up, International Women's Tribune Center" (ইংরেজি ভাষায়): 296–308। আইএসএসএন 1536-6936। ডিওআই:10.1215/15366936-7176450।
4. ↑  Busia, Abena P. A. (২০১৮-১১-০১)। "Creating the Archive of African Women's WritingReflecting on Feminism, Epistemology, and the Women Writing Africa Project" (ইংরেজি ভাষায়): 233–245। আইএসএসএন 1536-6936। ডিওআই:10.1215/15366936-7176406।
**প্রমদাচরণ সেন** (১৮ মে, ১৮৫৯ – ২১ জুন ১৮৯০) একজন বাঙালি শিশুসাহিত্যিক, সম্পাদক ও শিক্ষাবিদ।

প্রারম্ভিক জীবন
---------------

কলকাতার এন্টালিতে জন্মগ্রহণ করেন প্রমদাচরণ। তার পিতা পুলিশ কর্মচারী ছিলেন। ১৮৭২ সালে ছাত্রবৃত্তি পরীক্ষায় উত্তীর্ণ হয়ে ভর্তি হন কলকাতার হেয়ার স্কুলে। তাদের পৈতৃক নিবাস ছিল খুলনা জেলার সেনহাটী। হেয়ার স্কুল থেকে বৃত্তিসহ প্রবেশিকা পরীক্ষা পাশ করে প্রেসিডেন্সী কলেজে পড়বার সময় ব্ৰাহ্মসমাজে যোগ দেওয়ায় পিতৃগৃহ থেকে বিতাড়িত হন তিনি। শিক্ষক শিবনাথ শাস্ত্রীর দ্বারা গভীরভাবে প্রভাবিত ছিলেন। লাতিন এবং ফরাসি ভাষা শিখে গিলখ্রিস্ট পরীক্ষার প্রস্তুতি নিতে থাকেন তিনি। গিলখ্রিস্ট পরীক্ষায় তিনি তৃতীয় স্থান অধিকার করলেও তাঁর ভাগ্যে বৃত্তি জোটেনি। কলকাতায় বসে লন্ডন বিশ্ববিদ্যালয়ের বি.এ পরীক্ষা দেওয়ার জন্য আবেদন করেন। লন্ডন বিশ্ববিদ্যালয়ের আপত্তি না থাকলেও কলকাতা বিশ্ববিদ্যালয় সম্মতি দেয়নি বলে তাঁর পক্ষে আর বি.এ পরীক্ষা দেওয়া সম্ভব হয়ে ওঠেনি। বাড়ি থেকে অর্থসাহায্য বন্ধ হওয়ায় তিনি চব্বিশ পরগণার নকিপুর স্কুলে কিছুদিন শিক্ষকতা করেন। এরপর তিনি সিটি কলেজিয়েট স্কুলের অতিরিক্ত শিক্ষক হিসাবে যোগদান করেন। রোজগারের একটা অংশ শিশুকল্যাণের জন্য ব্যয় করতেন সাহিত্যিক শিক্ষাবিদ প্রমদাচরণ।

সাহিত্য
-------

তার সাথে সাহিত্যিক উপেন্দ্রকিশোর রায়চৌধুরীর পরিচয় হয়। শিশুসাহিত্য রচনায় আগ্রহ হয়। মাসিক শিশু পত্রিকা *সখা* প্রকাশ করার ইচ্ছা থাকলেও অর্থসাহায্য পাননি। নিজের জমানো অর্থ ব্যয় করে ১৮৮৩ সালের ১ জানুয়ারি সখা পত্রিকা প্রকাশ করেন প্রমদাচরণ। তিন বছর *সাখী* পত্রিকার সম্পাদক ছিলেন তিনি। তার রচিত গ্রন্থগুলি হল *মহাজীবনের আখ্যায়িকাবলী*, *চিন্তাশতক*, *সাথী*, *ভীমের কপাল* ইত্যাদি।

তথ্যসূত্র
---------

1. ↑  "প্রমদাচরণ সেন : বাংলা শিশুসাহিত্যের মহৎপ্রাণ পথিকৃৎ"। *কালি ও কলম* (ইংরেজি ভাষায়)। ২০১৯-০২-২৪। সংগ্রহের তারিখ ২০২১-০৪-০৮।
2. ↑  বসু, মতিন্দ্রমোহন (১৮৮৯)। *সখা-সম্পাধক স্বৰ্গীয় প্রমদাচরণ সেন*। কুসুমিকা লাইব্রেরি, শ্রীরামপুরে।
3. ↑  "প্রমদাচরণ সেন - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৪-০৮।
**আফ্রিকান ন্যাশনাল পার্টি** (ফরাসি: Parti national africain, পিএনএ) চাদের একটি রাজনৈতিক দল ছিল। ১৯৬০ সালের ৩০শে জানুয়ারি চাদের উত্তরাঞ্চলের চারটি মুসলিম-শাসনাধীন রাজনৈতিক দল; আফ্রিকান সমাজতান্ত্রিক আন্দোলন, চাদের সামাজিক কর্ম, চাদের স্বাধীন গণতান্ত্রিক ইউনিয়ন এবং গ্রামীণ ও স্বাধীন চাদের দলকে একত্রীকরণের মাধ্যমে পিএনএ গঠন করা হয়। প্রথমদিকে, পিএনএ জাতীয় পরিষদে ২৫টি আসন লাভ করে, কিন্তু দলটি হেরে গিয়ে চাদিয়ান প্রগ্রেসিভ পার্টিতে পরিণত হয়, প্রথমে সাংসদদের সংখ্যা ১৭জন হয় এবং পরে দশ জনে গিয়ে পৌঁছায়। ১৯৬১ সালের এপ্রিল মাসে, পিএনএ, চাদিয়ান প্রগ্রেসিভ পার্টির সাথে আবেতে একটি ইউনিটি কংগ্রেসে একত্রিত হয়ে "ইউনিয়ন ফর দ্য প্রগ্রেসিভ অফ চাদ (ইউপিটি)" দলটি গঠন করে।

পিএনএ, নির্বাচনের জন্য তাদের নিজস্ব প্রার্থী তালিকা দেয়ায় এই জোট সংক্ষিপ্ত সময়ের জন্য স্থায়ী ছিল। ১৯৬১ সালে পিএনএ'র নেতাদের গ্রেপ্তার করা হয় এবং জানুয়ারি ১৯৬২ সালে দলটিকে নিষিদ্ধ ঘোষণা করা হয়। ১৯৬৩ সালে পিএনএর নেতা জিব্রিন খেরাল্লা ঘোষণা দিয়েছিলেন যে, পিএনএ নিজেই একীভূত হবেনা।

তথ্যসূত্র
---------

1. 1 2  Decalo, Samuel. *Regionalism, Political Decay, and Civil Strife in Chad*, published in *The Journal of Modern African Studies*, Vol. 18, No. 1 (Mar. 1980), pp. 23-56
2. ↑  "Political Africa: A Who's Who of Personalities and Parties by Ronald Segal, Catherine Hoskyns, Rosalynde Ainslie"। Questia.com। সংগ্রহের তারিখ ২০১১-১১-১২। [*স্থায়ীভাবে অকার্যকর সংযোগ*]
3. ↑  Stohl, Michael. *The Politics of Terrorism. Public administration and public policy*. New York City: M. Dekker, 1988. p. 476
4. ↑  Magrin, Géraud. *Le sud du Tchad en mutation: des champs de coton aux sirènes de l'or noir. Pour mieux connaître le Tchad*. Montpellier: CIRAD, 2001. p. 32
**সিনান পাশা মসজিদ** (আরবি: جامع السنانية, তুর্কি: *Sinan Paşa Camii*) উসমানীয়-যুগের প্রথম দিকের একটি মসজিদ। এটি সিরিয়ার দামেস্কের সাক সিনানিয়া স্ট্রিটের পাশে অবস্থিত।

ইতিহাস
------

মসজিদটি ১৫৯০ সালে দামেস্কের উসমানীয় গভর্নর সিনান পাশা কর্তৃক নির্মিত হয়। এটি শহরের দক্ষিণ-পশ্চিমে বাসল মসজিদ নামে একটি পুরনো মসজিদের জমিতে অবস্থিত।

স্থাপত্য
--------

সিনান পাশা মসজিদটি পর্যায়ক্রমে কালো ও সাদা পাথর দিয়ে তৈরি। মসজিদ ছাড়াও এটিতে একটি মাদ্রাসা ও একটি অযুখানা রয়েছে।

মসজিদের পশ্চিম দিকের খিলানযুক্ত প্রবেশপথটিতে ফুলের মোটিফ দিয়ে সজ্জিত মার্বেল প্যানেল রয়েছে এবং উভয় পাশে বর্গাকার মোজাইক প্যানেল দ্বারা আটকানো আরবি শিলালিপি রয়েছে। প্রবেশপথের দক্ষিণে বৃত্তাকার ও সবুজ বর্ণের ইটের মিনার রয়েছে। এটি কালো ও সাদা পাথরের একটি বৃত্তাকার ভিত্তি বহন করে। মিনার শীর্ষে কোণক আকৃতির একটি মুকুট রয়েছে। মসজিদের একক বারান্দাটি তিন সারি মুকার্নাস দ্বারা আশ্রিত এবং খোদাই করা পাথরের রেলিং দ্বারা সুরক্ষিত।

### অভ্যন্তর

মসজিদটি প্রাঙ্গণের দক্ষিণ পাশে অবস্থিত একটি বিশাল গম্বুজ দিয়ে আচ্ছাদিত প্রার্থনা কক্ষ নিয়ে গঠিত। এটিতে মার্বেলের স্তম্ভগুলো দিয়ে আশ্রিত সাতটি ছোট গম্বুজ আছে। কেন্দ্রীয় অংশের স্তম্ভগুলোতে প্যাঁচানো ছাঁচনির্মিত নকশা রয়েছে।

প্রবেশপথের ডানদিকে মিহরাব আছে যা একটি অর্ধ-গম্বুজ দ্বারা আচ্ছাদিত। এই অর্ধ-গম্বুজটিতে কালো ও সাদা পাথরের একটি জটিল আঁকাবাঁকা স্তর রয়েছে। পুরো বারান্দার বাইরের অংশটি পর্যায়ক্রমে হলুদ, সাদা ও ধূসর পাথরের টুকরো দিয়ে নির্মিত। টালি ও পাথরের কাঠামোর উপরে একটি কুরআনের শিলালিপি আছে। স্থাপত্যটির শীর্ষে দুটি খিলানযুক্ত জানালা ও দাগযুক্ত কাচের তৈরি একটি নকশা রয়েছে। মিহরাবের বাম পাশে, মার্বেল দিয়ে তৈরি মিম্বরটিতে ফুলের মোটিফ ও শিলালিপি খোদাই করা আছে এবং কোণক আকৃতির গম্বুজ দ্বারা আচ্ছাদিত।

### প্রাঙ্গণ

প্রাঙ্গণটি উত্তর দিকে সাক আল-সাক্কানিয়া স্ট্রিটের সাথে সংযুক্ত। এটি প্রায় আয়তাকার এবং ওযুর জন্য এর কেন্দ্রে একটি অষ্টভুজাকার বেসিন রয়েছে। জ্যামিতিক বিন্যাসে সাজানো রঙিন পাথর দিয়ে এর মেঝে বাঁধানো।

একটি আইওয়ান প্রাঙ্গণের উত্তর-পশ্চিম কোণটি দখল করেছে এবং এর দুটি খিলানযুক্ত জানালা রয়েছে। প্রঙ্গণের উত্তর দেয়ালে একটি খিলান আকৃতির পথ রয়েছে যা সাক আল-সুক্কারিয়ার অগ্রগামী। এছাড়া একটি পানির ঝর্ণা আছে। ঝর্ণাটি মার্বেল প্যানেল ও টালি দিয়ে সজ্জিত এবং এর খিলানের উপরে অবস্থিত একটি শিলালিপি অনুসারে, এটি ১৮৯৩ সালে পুনঃসংস্কার করা হয়। একটি কাঠের তক্তা প্রাঙ্গণের পশ্চিম ও দক্ষিণ দিক ছায়াবৃত করে রাখে ও খোদাইকৃত পাথর বহন করে। প্রাঙ্গণের পূর্ব ও উত্তর পাশে খাঁজযুক্ত প্রাচীর আছে।

আরও দেখুন
---------

* সিরিয়ার মসজিদের তালিকা
* সিরিয়ায় ইসলাম
* আমির সুলতান মসজিদ
* তেক্কিয়া মসজিদ
* লালেলি মসজিদ
* সিনান পাশা মসজিদ (ইস্তাম্বুল)

তথ্যসূত্র
---------

1. 1 2 3 4 5 6 7  "Jami' al-Sinaniyya"। *Archnet*। সংগ্রহের তারিখ ২০২১-০২-২৪।
2. ↑  "وزارة السياحة في الجمهورية العربية السورية"। *www.syriatourism.org*। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০২১-০২-২৪।
3. ↑  Mannheim, Ivan (২০০১)। *Syria & Lebanon handbook: the travel guide* (ইংরেজি ভাষায়)। Bath: Footprint। পৃষ্ঠা ১০২। আইএসবিএন 978-1-900949-90-3। ওসিএলসি 316453836।

গ্রন্থপুঞ্জি
------------

* Ivan. Mannheim, (২০০১)। *Syria & Lebanon handbook : the travel guide*। Footprint। আইএসবিএন 1-900949-90-3। ওসিএলসি 316453836।
***আলপিনিয়া পুরপুরাতা*** , **লাল আদা** , অস্ট্রিচ ফ্লেম এবং গোলাপী শঙ্কু আদা নামেও পরিচিত। দীর্ঘ উজ্জ্বল রঙের লাল মঁজরীপত্র শোভী ফুল । স্থানীয় মালয়েশিয় উদ্ভিদ। ফোটা ফুলের মত দেখতে, কিন্তু আসলে ফুলটি ছোট ছোট সাদা ফুল।

এটির জঙ্গল রাজা এবং জঙ্গল রানী নামে প্রজাতি আছে।

প্রাপ্তি স্থান
--------------

লাল আদা হাওয়াই , ত্রিনিদাদ , গ্রেনাডা , সেন্ট লুসিয়া , পানামা , ডোমিনিকা , সেন্ট ভিনসেন্ট ,ইন্দোনেশিয়া, মার্টিনিক , গুয়াডেলুপ , পুয়ের্তো রিকো , সুরিনামে (যেখানে ডাচ নাম 'বোকেপুট', বিলি-ছাগলের পা) এবং বেলিজ সহ অনেক কেন্দ্রীয় আমেরিকান দেশে পাওয়া যায়। এছাড়া পাওয়া যায় সামোয়াতে , যেখানে এটি জাতীয় ফুল, এবং স্থানীয় নাম তেউইলা (teuila)।

দক্ষিণ ফ্লোরিডাতে ও লাল আদা চাষ করা যেতে পারে। সাধারণত, অঞ্চলটির তাপমাত্রা হিমায়িত তাপমাত্রার নিচে নামে না। এটি আংশিক ছায়া এবং আর্দ্র অবস্থা পছন্দ করে। যদিও এটি কিছু জলবায়ুতে পূর্ণ সূর্যকে সহ্য করতে পারে। এটি বেশি জল দিতে হয় ।

ব্যবহার
-------

লাল আদা হাউসপ্লান্ট হিসাবেও বাড়তে পারে এবং এর কাটা ফুলগুলি সাজানোতে ব্যবহার করা যেতে পারে।

আদার পাশাপাশি এই ফুলও মসলা হিসেবে ব্যবহার করা হয়। বৈজ্ঞানিক নাম Etlingera elatior, যা ইন্দোনেশিয়ায় বুঙ্গা কেকোমব্রাঙ্গ নামে পরিচিত। মাছের তরকারি রান্না করতে এই ফুল ব্যবহার করা হয়ে থাকে। আবার মরিচের সস/সাম্বল তৈরিতে এবং সালাদেও এটি ব্যবহার করা হয়। এই আদা চা এবং মেয়েদের গোপন সমস্যার জন্য ওঁ ব্যাহার হয়[*স্থায়ীভাবে অকার্যকর সংযোগ*]

গ্যালারি
--------

* মালয়েশিয়ায় লাল আদা ফুলমালয়েশিয়ায় লাল আদা ফুল
* মালয়েশিয়ায় আরো লাল আদা গাছমালয়েশিয়ায় আরো লাল আদা গাছ
* আলপিনিয়া পুরপুরাতা , সিঙ্গাপুর বোটানিকাল বাগান*আলপিনিয়া পুরপুরাতা* , সিঙ্গাপুর বোটানিকাল বাগান

তথ্যসূত্র
---------

1. ↑  "আদা ফুল - পেজ [1] - বিশ্ব বিশ্বকোষীয় জ্ঞান"। *bn.swewe.net*। সংগ্রহের তারিখ ২০১৯-০৪-০৮।

বহিঃসংযোগ
---------

* লাল আদা ইমেজ  ওয়েব্যাক মেশিনে আর্কাইভকৃত ১৫ জুলাই ২০০৮ তারিখে
* আলপিনিয়া পুরাপত্রা ফোটোগ্রাফিয়ানা হনোলুলু, হাওয়াই গ্যালারিয়া দে প্ল্যান্টাস ডেল মুন্ডো ওফিসিনা ভের্দ দে লা ইউনিভার্সিড ডি মুরসিয়া
**আনোয়ারা সরকারি মডেল উচ্চ বিদ্যালয়** চট্টগ্রাম জেলার আনোয়ারা উপজেলায় অবস্থিত একটি সরকারি মাধ্যমিক বিদ্যালয়। চট্টগ্রামের স্বনামধন্য জমিদার তৈলারদ্বীপ-নিবাসী মরহুম মোহাম্মদ এর্শাদ আলী সরকার এলাকার শিক্ষানুরাগী ও সমাজ হিতৈষী ব্যক্তিবর্গের সহযোগিতায় শিক্ষার আলো ছড়িয়ে দেওয়ার মাধ্যমে একটি আলোকিত সমাজ গঠনের লক্ষ্যে ১৮৯৯ খ্রিস্টাব্দে বিদ্যালয়টির গোড়াপত্তন করেন।

ইতিহাস
------

প্রতিষ্ঠার পর বিদ্যালয়টিকে সুন্দর ও সুচারম্নরূপে পরিচালনার দায়িত্ব পান "মুন্সি আবদুল করিম সাহিত্য বিশারদ" এবং ১৫/০১/১৮৯৯ খ্রিস্টাব্দ থেকে তিনি প্রথম প্রধান শিক্ষক হিসেবে বিদ্যালয়টির দায়িত্ব পালন শুরু করেন।০১/০১/১৯১৪ খ্রিস্টাব্দে বিদ্যালয়টিকে **Anwara Middle High School**(**আনোয়ারা এম.ই. স্কুল**)হিসেবে নামকরণ করা হয়;এই বছরটিকেই বর্তমানে বিদ্যালয়টির প্রতিষ্ঠা-বছর হিসেবে ধরা হয়।পরবর্তীতে ০১/০১/১৯১৭ খ্রিস্টাব্দে **Anwara English High School**(**আনোয়ারা ইংরেজি উচ্চ বিদ্যালয়**) হিসেবে এটি কলিকাতা বোর্ড কর্তৃক স্বীকৃতি লাভ করে এবং একই বছর বিদ্যালয়টি ম্যাট্রিক পরীক্ষায় শতভাগ পাশের কৃতিত্ব অর্জন করে।১৮৯৯ খ্রিস্টাব্দে গোড়াপত্তনের পর থেকে ১৯৫৭ সাল পর্যন্ত স্কুলটি ৬.২০ ভূমির স্বত্বাধিকারী হয়।

শিক্ষক ও ছাত্র
--------------

বিদ্যালয়টিতে ৬ষ্ঠ-১০ম শ্রেনী পর্যন্ত পাঠদান করা হয়।এতে মোট শিক্ষক-শিক্ষিকা রয়েছেন ১৮ জন এবং শিক্ষার্থী সংখ্যা প্রায় ১২০০ জনের কাছাকাছি।বর্তমানে জনাব 'মোহাম্মদ নাসির উদ্দীন' শিক্ষাপ্রতিষ্ঠানটির প্রধান শিক্ষকের দায়িত্ব পালন করছেন।

প্রাঙ্গণ
--------

বিদ্যালয়টির পিছনে একটি বিশাল মাঠ রয়েছে।এটি আনোয়ারা উপজেলার সর্ববৃহৎ মাঠ হিসেবে পরিচিত এবং থানা-ভিত্তিক বড় ও গুরুত্বপূর্ণ খেলা গুলোর আয়োজন এই মাঠেই হয়ে থাকে।

সুযোগ-সুবিধা
------------

বিদ্যালয়টিতে একটি লাইব্রেরী ও অডিটোরিয়াম রয়েছে।এটি থেকে প্রতি বছর **বাণী অর্চনা** উপলক্ষে একটি স্কুল-ম্যাগাজিন বের হয়। যেখানে শিক্ষার্থীদের স্বরচিত গল্প,প্রবন্ধ,কবিতা ইত্যাদি ছাপানোর মাধ্যমে তাদের সৃজনশীল কাজে উৎসাহিত করা হয়ে থাকে।এছাড়া সারা বছর জুড়েই স্কুলটিতে নানা ধরনের সাংস্কৃতিক কর্মকাণ্ড অনুষ্ঠিত হয় এবং যথাযথ মর্যাদার সাথে বিভিন্ন রাষ্ট্রীয় দিবস ও অনুষ্ঠানাদি পালন করা হয়ে থাকে।

তথ্যসূত্র
---------

1. ↑  "ডিসেম্বরে শতবর্ষ পূর্তি উৎসব আনোয়ারা আদর্শ উচ্চ বিদ্যালয়ে প্রস্তুতি সভা"। *SAMAKAL* (ইংরেজি ভাষায়)। সংগ্রহের তারিখ ২০২১-০৫-০৭।
2. ↑  Azadi, Dainik (২০১৯-১২-২৬)। "আনোয়ারা আদর্শ উচ্চ বিদ্যালয়ের শতবর্ষ উদ্‌যাপন শুরু আজ"। *দৈনিক আজাদী* (ইংরেজি ভাষায়)। সংগ্রহের তারিখ ২০২১-০৫-০৭। [*স্থায়ীভাবে অকার্যকর সংযোগ*]
3. ↑  "চট্টগ্রাম জেলা" `|ইউআরএল=` এর মান পরীক্ষা করুন (সাহায্য)। *http* (ইংরেজি ভাষায়)। সংগ্রহের তারিখ ২০২১-০৫-০৭। [*স্থায়ীভাবে অকার্যকর সংযোগ*]
**সামিয়া উসমান ফতেহ** (জন্ম: ২৮ জুলাই ১৯৪০) হলেন পাকিস্তানের একজন প্রাক্তন রাজনীতিবিদ। ১৯৭৩ সালে তিনি পাকিস্তানের উচ্চ কক্ষসভা সিনেটে নির্বাচিত হয়েছিলেন, কোন নারীর সিনেটে আসা পাকিস্তানের জন্য সেবারই প্রথম ছিল।

পটভূমি
------

সামিয়া উসমান ফতেহ পাকিস্তানের গুজরাতের একটি মধ্যবিত্ত পরিবারে জন্মগ্রহণ করেছিলেন। তিনি তার স্কুলশিক্ষা সমাপ্ত করেছিলেন। তিনি শেখ উসমান ফতেহকে বিয়ে করেছিলেন।

কর্মজীবন
--------

সামিয়া উসমান ফতেহ এবং তার স্বামী দুজনেই পাকিস্তান পিপলস পার্টির (পিপিপি) প্রতিষ্ঠাতা সদস্য ছিলেন। তার স্বামী অবশ্য ১৯৭২সালে পার্টি ত্যাগ করেছিলেন। ১৯৬৮ সালে তিনি গুজরাত জেলার জন্য পিপিপির নারী শাখার সভাপতি নিযুক্ত হয়েছিলেন।

### পাকিস্তানের সিনেট

পিপিপির প্রার্থী সামিয়া ফতেহ ১৯৭৩ সালে একটি সাধারণ আসনে নির্বাচিত হয়েছিলন। এটি তাকে দেশের প্রথম  এবং তার আমলের একমাত্র নারী সিনেটর হিসেবে পরিচিত করে তুলেছে। ১৯৭৩ সালের আগস্ট শপথ গ্রহণ করে তিনি ১৯৭৫ সালের আগস্ট পর্যন্ত দায়িত্ব পালন করেছিলেন। সেসময় তিনি অর্থনৈতিক বিষয় ও পরিসংখ্যান বিভাগের অর্থ, পরিকল্পনা ও উন্নয়ন কমিটিতে দায়িত্ব পালন করেছিলেন। 

### পাকিস্তানের জাতীয় সংসদ

পিপিপির প্রার্থী হিসেবে তিনি ১৯৭৭ সালে একটি বিশেষ আসনে পাকিস্তানের জাতীয় পরিষদে পুনরায় নির্বাচিত হয়েছিলেন

### বিদেশ ভ্রমণ

১৯৭৫ সালের ফেব্রুয়ারিতে জুলফিকার আলী ভুট্টোর মার্কিন যুক্তরাষ্ট্রে সরকারী সফরে সফরকারীদের সাথে তিনিও যুক্ত ছিলেন।

### রাজনৈতিক সক্রিয়তা

তিনি ১৯৭৭ সালে মুহাম্মদ জিয়া-উল-হকের সামরিক একনায়কতন্ত্রের বিরুদ্ধে সমাবেশ ও বিক্ষোভ প্রদর্শন করেছিলেন

তথ্যসূত্র
---------

1. 1 2 3  The Role of Women Parliamentarians in Pakistani Politics (1970–1988) pg 532 Thesis by Ghazala Nawaz QAU, Islamabad 2016. Retrieved 21 November 2020
2. 1 2 3 4  Entourage for Prime Minister Bhutto's Trip From US Embassy in Islamabad to State Department. January 1975, US Archives. Retrieved 21 November 2020
3. ↑  The Role of Women Parliamentarians in Pakistani Politics (1970–1988) pg 220 Thesis by Ghazala Nawaz QAU, Islamabad 2016. Retrieved 21 November 2020
4. ↑  Women's Representation in the Senate of Pakistan pg 60 Retrieved 22 November 2020
5. ↑  "Samia Usman Fatah, Senate of Pakistan"। *www.senate.gov.pk*। সংগ্রহের তারিখ ২১ নভেম্বর ২০২০।
6. ↑  The Role of Women Parliamentarians in Pakistani Politics (1970–1988) pg 222 Thesis by Ghazala Nawaz QAU, Islamabad 2016. Retrieved 21 November 2020
7. ↑  State Dinner ZAB visit to USA 1975. Ford Library and Museum. Retrieved 21 November 2020
**কে.সি. দাশ গ্র‍্যান্ডসন্স প্রাইভেট লিমিটেড** একটি ভারতীয় মিষ্টান্ন উৎপাদক ও বিক্রেতা প্রতিষ্ঠান, যা এর মিষ্টি এবং জলখাবারের জন্য বিখ্যাত। এটি বিশেষ করে বাংলায় রসগোল্লার জন্য পরিচিত, যার উদ্ভাবক ছিলেন প্রতিষ্ঠাতার পূর্বপুরুষ নবীনচন্দ্র দাশ।

ইতিহাস
------

১৮৬৮ সালে কলকাতার বাসিন্দা নবীনচন্দ্র দাশ পরীক্ষামূলকভাবে প্রথম রসগোল্লা তৈরি করেন। পরবর্তীকালে নবীনচন্দ্র দাশের ছেলে কৃষ্ণচন্দ্র দাশ রসগোল্লা ক্যানে বিক্রি করতে শুরু করেন যার ফলে মিষ্টির ব্যাপক প্রাপ্যতা হয়। তার ছেলে সারদা চরণ দাশ, কে.সি. দাশ প্রাইভেট লিমিটেড হিসেবে পারিবারিক উদ্যোগকে একত্রিত ও প্রতিষ্ঠা করেন এবং ব্যবসায়ে ব্যাপক প্রবৃদ্ধি ঘটান। ১৯৫৫ সালে সারদা চরণ তার দ্বিতীয় পুত্র দেবেন্দ্র নাথ দাশের সাথে একটি বড় মতানৈক্য হয়, যার ফলে পরিবারের মাঝে একটি স্থায়ী বিচ্ছিন্নতার সৃষ্টি হয়। দেবেন্দ্র নাথ দাশ পরিবার থেকে বেরিয়ে যেতে বেছে নেন এবং কালীঘাটে তার নিজস্ব ভারতীয় মিষ্টান্নের দোকান প্রতিষ্ঠা করেন, তিনি এটিকে তার প্রয়াত পিতামহের নামানুসারে "কে.সি. দাশ গ্র‍্যান্ডসন্স" নামে নামকরণ করেন।

রপ্তানি
-------

কেসি দাশ গ্র্যান্ডসনের পণ্যগুলি কেবল পশ্চিমবঙ্গেই ব্যাপকভাবে বিক্রি হয় না, এটি যুক্তরাজ্য, মার্কিন যুক্তরাষ্ট্র, বাংলাদেশের মতো অনেক দেশেও রপ্তানি করা হয়।

তথ্যসূত্র
---------

1. 1 2  "Nobin Chandra Das Inventor of Rossogolla" – www.youtube.com-এর মাধ্যমে।
2. ↑  "A sweet rush"। *দ্য নিউ ইন্ডিয়ান এক্সপ্রেস*।
3. ↑  "Calcutta celebrates Madly Mishti - Times of India"। *দ্য টাইমস অফ ইন্ডিয়া*।
4. ↑  "Sticky Sweet Success"। Indian Express। ২০১১-১০-৩০। সংগ্রহের তারিখ ২০১২-০৭-১৩।
5. ↑  "সংরক্ষণাগারভুক্ত অনুলিপি"। ২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০২২।
6. ↑  "History Of Rasgulla - Origin Of Rasgulla, Interesting Information On Background Of Rasgulla"। *lifestyle.iloveindia.com*।
**সামুদ্রিক মৎস্য দপ্তর** বা **মেরিন ফিসারিজ অফিস** মৎস্য অধিদপ্তরের অধীনস্থ একটি সরকারি প্রতিষ্ঠান। মূলত বঙ্গোপসাগর এলাকায় মৎস্য সম্পদ সংরক্ষণ, ব্যবস্থাপনা, নীতিমালা বাস্তবায়ন, সংরক্ষণের কাজ করে থাকে এই সংস্থা।

ইতিহাস
------

দেশভাগের পর ১৯৫২ সালে পাকিস্তান সরকার করাচিতে *কেন্দ্রীয় মৎস্য বিভাগ* প্রতিষ্ঠা করে। এর অধীনে একটি দপ্তর ছিলো পূর্ব পাকিস্তানের চট্টগ্রামে। তবে বঙ্গোপসাগরের নিকটবর্তী হওয়ায় পাকিস্তান সরকার কেন্দ্রীয় মৎস্য বিভাগের সদর দপ্তর চট্টগ্রামে স্থানান্তরের সিদ্ধান্ত গ্রহণ করে। মুক্তিযুদ্ধের সময়ে তা বাস্তবায়ন হয়নি। স্বাধীনতার পর ১৯৭৫ সালে *সামুদ্রিক মৎস্য বিভাগ*কে মৎস্য অধিদপ্তর-এর সাথে একীভূত করা হয়। কিছুকাল পরেই ১৯৭৭ সালে এ বিভাগকে বাণিজ্য মন্ত্রণালয়-এর অধীনে নিয়ে আসার সিদ্ধান্ত গৃহিত হয়। তবে সে সিদ্ধান্ত থেকে সরে এসে সরকার ’৭৭ এর শেষদিকে এসে এ বিভাগকে তৎকালীন *মৎস্য ও পশুসম্পদ মন্ত্রণালয়*এর অধীনে ন্যস্ত করে। পরবর্তীতে ১৯৮৪ সালে একে মৎস্য অধিদপ্তরের অধীনে আনা হয়। বর্তমানে এ দপ্তরটি *সামুদ্রিক মৎস্য সম্পদ অধ্যাদেশ, ১৯৮৩* অনুযায়ী পরিচালিত হচ্ছে; যা রহিত করে সরকার *সামুদ্রিক মৎস্য আইন, ২০২০* প্রণয়ন করেছে।

গঠন
---

ব্যবস্থাপনার কার্যক্রম পরিচালনার জন্য ১৭ সদস্যের একটি পরিচালনা পর্ষদ গঠন করা হয়। তাঁরা হলেন:

* উপ-পরিচালক: ১ জন
* সহকারী পরিচালক: ২ জন
* পরিসংখ্যান কর্মকর্তা: ১ জন
* পরিদর্শক: ১২ জন
* প্রশাসনিক কর্মকর্তা: ১ জন

আরও দেখুন
---------

* মৎস্য ও প্রাণিসম্পদ মন্ত্রণালয়
* মৎস্য অধিদপ্তর

তথ্যসূত্র
---------

1. 1 2  "পরিক্রমা, সামুদ্রিক মৎস্য জরিপ ব্যবস্থাপনা ইউনিট" (পিডিএফ)। *marine.fisheries.gov.bd*। সংগ্রহের তারিখ ২০২৩-০১-০২।
2. ↑  "সামুদ্রিক মৎস্য সম্পদ অধ্যাদেশ, ১৯৮৪ (রহিত)"। *minlaw.gov.bd*। সংগ্রহের তারিখ ২০২৩-০১-০২।
3. ↑  "সামুদ্রিক মৎস্য আইন, ২০২০"। *minlaw.gov.bd*। সংগ্রহের তারিখ ২০২৩-০১-০২।
4. ↑  "অগ্রগতি প্রতিবেদন, সামুদ্রিক মৎস্য দপ্তর" (পিডিএফ)। *marine.fisheries.gov.bd*। সংগ্রহের তারিখ ২০২৩-০১-০২।
5. ↑  "পরিচালনা পর্ষদ, সামুদ্রিক মৎস্য দপ্তর"। *marine.fisheries.gov.bd*। সংগ্রহের তারিখ ২০২৩-০১-০২।
**মোহাম্মদ হোসেন খান** বাংলাদেশের একজন শিক্ষাবিদ, সাহিত্যিক ও কলামিস্ট ছিলেন।

প্রারম্ভিক জীবন
---------------

মোহাম্মদ হোসেন ১৯৪০ সালের ১৪ আগস্ট চট্টগ্রামের আনোয়ারা উপজেলার পরৈকোড়া গ্রামে জন্মগ্রহণ করেন। তার বাবার নাম মোহাম্মদ ইসমাইল খান ও মা এর নাম ফাতেমা খানম।

শিক্ষা জীবন
-----------

খান ১৯৫৬ সালে কাজেম আলী স্কুল অ্যান্ড কলেজ থেকে ম্যাট্রিক পাশ করেন। তিনি ঢাকা আর্ট কলেজ ও চট্টগ্রাম কলেজেও পড়াশোনা করেছেন এবং ঢাকা বিশ্ববিদ্যালয় থেকে বাংলায় এম.এ ডিগ্রি লাভ করেন।

কর্ম ও রাজনৈতিক জীবন
--------------------

তিনি ১৯৫২ সালের ভাষা আন্দোলনের সময় থেকে ছাত্র রাজনীতির সাথে যুক্ত হয়ে পড়েন। পরবর্তীতে তমদ্দুন মজলিসের সাথে যুক্ত হয়ে কাজ করেন। ষাট এর দশকের শুরুতে ছাত্র আন্দোলনের সাথে যুক্ত হয়ে পড়েন। খান ১৯৬২ সালে চট্টগ্রামে প্রথম শহীদ দিবস পালন করতে গিয়ে মুসলিম ইন্সটিটিউট হলে সমাবেশ শেষ করে মিছিলের সময় ফেরদৌস আহমদ কোরাইশী, রশীদ আল ফারুকী, মোহাম্মদ নুরুল্লা, মুহসীনসহ গ্রেফতার হন। এরাই হলেন চট্টগ্রামে প্রথম ছাত্র রাজবন্দী। ঢাকা বিশ্ববিদ্যালয়ে পড়াশোনার সময়ে তিনি সর্বদলীয় ছাত্র সংগ্রাম পরিষদের কোষাধ্যক্ষ হিসেবে দায়িত্ব পালন করেন। তিনি ছাত্র শক্তির কেন্দ্রীয় সভাপতি নির্বাচিত হন। তিনি ঢাকার আবুজর গিফারী কলেজে যোগ দিয়ে কলেজের প্রতিষ্ঠাতা সহ-সম্পাদক ও অধ্যাপক হিসেবে দায়িত্ব পালন করেন।
দৈনিক আজাদী পত্রিকায় দীর্ঘদিন ধরে তিনি ইবনে সাজ্জাদ ছদ্মনামে বিরস রচনা নামে সাপ্তাহিক কলাম লিখেছেন। এছাড়া প্রতীতির পংক্তিমালা, কাঙ্গালের বাসিকথা তার উল্লেখযোগ্য গ্রন্থ। সুফিতত্ত্ব বাউল, দেহতত্ত্ব দর্শন ও তুলনামূলক ধর্মতত্ত্বের নিরলস গবেষক ছিলেন মোহাম্মদ হোসেন খান।

মৃত্যু
------

২০১৩ সালের ১৪নভেম্বর সন্ধ্যা সাড়ে ৬টায় হৃদরোগে আক্রান্ত হয়ে মৃত্যুবরণ করেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
**রাংপো** (ইংরেজি: Rangpo) ভারতের সিকিম রাজ্যের পূর্ব সিকিম জেলার একটি শহর। এই শহরটি পশ্চিম বঙ্গ রাজ্যের সীমানায়, তিস্তা নদীর তীরে অবস্থিত। এটিই সিকিমের প্রথম শহর যেটির উপর দিয়ে শিলিগুড়ি থেকে গ্যাংটকের সংযোগ রাস্তা NH-31A বয়ে গেছে। এটি সমুদ্রতল থেকে ৩৩৩ মি উপরে অবস্থিত এবং এখানে উপ - গ্রীষ্মমন্ডলীয় জলবায়ু দেখা যায়।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৭°১১′ উত্তর ৮৮°৩২′ পূর্ব﻿ / ﻿২৭.১৮° উত্তর ৮৮.৫৩° পূর্ব﻿ / 27.18; 88.53। সমুদ্র সমতল হতে এর গড় উচ্চতা হল ৩৩৩ মিটার (১০৯২ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে রাংপো শহরের জনসংখ্যা হল ৩৭২৪ জন। এর মধ্যে পুরুষ ৫৫% এবং নারী ৪৫%।

এখানে সাক্ষরতার হার ৭০%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে রাংপো এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র
---------

1. ↑  "Rangpo"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের সিকিম রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**শম্ভূ ভট্টাচার্য** (১৯৩৫ - ২৬ জানুয়ারী ২০১৮) একজন বাংলা সিনেমার অভিনেতা এবং মঞ্চ শিল্পী ছিলেন।

বাংলা ছবিতে চরিত্রাভিনেতা হিসেবেই খ্যাতি অর্জন করেছিলেন শম্ভূ ভট্টাচার্য। মূলত খলচরিত্রেই সবচেয়ে বেশি জনপ্রিয় হয়েছিলেন তিনি।  বাংলা ছবির আগে অবশ্য থিয়েটারের সঙ্গে যুক্ত ছিলেন তিনি। সেই সুবাদে উৎপল দত্তের সংস্পর্শেও এসেছিলেন। রবি ঘোষ, অমর বসু এবং জহর রায়ের সঙ্গেও মঞ্চে অভিনয় করেছেন তিনি।

তিনি বাগবাজার ব্যায়াম সমিতির বডি বিল্ডার ছিলেন। 

সাগিনা মাহাতো, অগ্নিশ্বর, স্যন্নাসী রাজা, অমানুষ, সিস্টার, দুই পুরুষ, লাল কুঠি, আলোর ঠিকানা, চিঠি, নিধিরাম সর্দার, গোলাপ বউ, মর্জিনা আবদুল্লা, চার মূর্তির মতো বিখ্যাত সিনেমাতে তাঁর অভিনয় আজও মানুষের মনে অমলিন আছে। ‘সন্ন্যাসী রাজা’য় রানিমার চরিত্রে অভিনয় করেছিলেন সুপ্রিয়া দেবী। রাজবাড়ির লাঠিয়ালের ভূমিকায় ছিলেন শম্ভু ভট্টাচার্য। চরিত্রের নাম ছিল নিতাই।

তিনি কলকাতায় ২৬ জানুয়ারী ২০১৮ শ্যামবাজারের কাছে একটি বেসরকারী নার্সিংহোমে মারা যান। 

* সাগিনা মাহাতো
* অগ্নিশ্বর
* স্যন্নাসী রাজা
* অমানুষ
* সিস্টার
* দুই পুরুষ
* লাল কুঠি
* আলোর ঠিকানা
* চিঠি
* নিধিরাম সর্দার
* গোলাপ বউ
* মর্জিনা আবদুল্লা
* চার মূর্তি

তথ্যসূত্র
---------

1. ↑  "সন্ন্যাসী রাজা'র রানিমার সঙ্গেই চলে গেলেন নিতাই"। *anandabazar.com*। সংগ্রহের তারিখ অক্টোবর ১, ২০১৮।
2. ↑  "চলে গেলেন অভিনেতা শম্ভু ভট্টাচার্য"। সংগ্রহের তারিখ অক্টোবর ১, ২০১৮।
3. ↑  "Actor Shambhu Bhattacharya Dead"। সংগ্রহের তারিখ অক্টোবর ১, ২০১৮।

বহিঃসংযোগ
---------

* ইন্টারনেট মুভি ডেটাবেজে শম্ভূ ভট্টাচার্য (ইংরেজি)
সুপারি বাদাম
**সুপারি বাদাম** (/ˈærɪkə/ বা /əˈriːkə/) হল অ্যারেকা পামের বীজ (*আরেকা ক্যাটেচু* ), যা গ্রীষ্মমণ্ডলীয় প্রশান্ত মহাসাগরীয় অঞ্চলে (মেলানেশিয়া এবং মাইক্রোনেশিয়া), দক্ষিণ এশিয়া, দক্ষিণ-পূর্ব এশিয়া এবং পূর্ব আফ্রিকার কিছু অংশে জন্মায়। একে সাধারণত **সুপারি** হিসাবে উল্লেখ করা হয়, পান পাতার (*পিপার বেটল*) সাথে বিভ্রান্ত হবেন না যার সাথে এটি মোড়ানো ও চিবানো হয় (একটি প্রস্তুতি যা পান চিবানো নামে পরিচিত)। ভক্ষণে স্বাস্থ্যের উপর অনেক ক্ষতিকারক প্রভাব রয়েছে এবং এটি মানুষের জন্য কার্সিনোজেনিক। বাদামে উপস্থিত বিভিন্ন যৌগ, যার মধ্যে রয়েছে অ্যারেকোলিন (প্রাথমিক সাইকোঅ্যাকটিভ উপাদান যা নিকোটিনের মতো), মৌখিক মিউকোসায় হিস্টোলজিক পরিবর্তনে অবদান রাখে। এটি মুখ এবং খাদ্যনালীর ক্যান্সারের (স্কোয়ামাস সেল কার্সিনোমা) জন্য একটি প্রধান ঝুঁকির কারণ হিসাবে পরিচিত। জর্দার মতো, প্রতিরোধমূলক প্রচেষ্টার দ্বারা এর ব্যবহার নিরুৎসাহিত করা হয়। বিশ্বব্যাপী কয়েক মিলিয়ন মানুষের এটি ভক্ষণ করে - প্রধানত দক্ষিণ এশীয় বা দক্ষিণ-পূর্ব এশীয় বংশোদ্ভূত - যা একটি "উপেক্ষিত বিশ্বব্যাপী জনস্বাস্থ্য সঙ্কট" হিসাবে বর্ণনা করা হয়েছে।

ব্যুৎপত্তি
----------

*অ্যারেকা* শব্দটি দ্রাবিড় ভাষা থেকে উদ্ভূত হয়েছে, যার পরিচিতি হল:

* মালয়ালম: അടയ്ക്ക, প্রতিবর্ণী. **aṭaykka**
* কন্নড়: ಅಡಿಕೆ, প্রতিবর্ণী. **adike**
* তামিল: அடைக்காய், প্রতিবর্ণী. **aḍaikkāy**

শব্দটি ১৬ শতকে ফিরে আসে যখন ওলন্দাজ এবং পর্তুগিজ নাবিকরা ভারত থেকে ইউরোপে বাদাম নিয়ে গিয়েছিল।

পালাউতে এটি *ইলাউস* নামেও পরিচিত। 

* খেজুর থেকে ঝুলছে এরেকা ফল।খেজুর থেকে ঝুলছে এরেকা ফল।
* একটি বাজারে এরিকা বাদাম।একটি বাজারে এরিকা বাদাম।
* ভারতে বাদাম বাগান।ভারতে বাদাম বাগান।
* আরেকা বাদাম, নেপালের গাছপালা "বেটাল নাট" নামেও পরিচিত। এই ধরনের বাদাম সাধারণত নেপালের তরাই অঞ্চলে পাওয়া যায়।আরেকা বাদাম, নেপালের গাছপালা "বেটাল নাট" নামেও পরিচিত। এই ধরনের বাদাম সাধারণত নেপালের তরাই অঞ্চলে পাওয়া যায়।
* সুপারি বিক্রয়কারী মহিলা ( ভানিমো, পাপুয়া নিউ গিনি )সুপারি বিক্রয়কারী মহিলা ( ভানিমো, পাপুয়া নিউ গিনি )

আরো দেখুন
---------

* পরিচিত প্রতিকূল প্রভাবসহ ভেষজ তালিকা

তথ্যসূত্র
---------

1. ↑  Mehrtash H, Duncan K, Parascandola M, David A, Gritz ER, Gupta PC, Mehrotra R, Amer Nordin AS, Pearlman PC, Warnakulasuriya S, Wen CP, Zain RB, Trimble EL (১ ডিসেম্বর ২০১৭)। "Defining a global research and policy agenda for betel quid and areca nut": e767–e775। ডিওআই:10.1016/S1470-2045(17)30460-6। পিএমআইডি 29208442।
2. ↑  "Tobacco Control Section 21." (পিডিএফ)। Government of Palau। ২০০৯। পৃষ্ঠা 12। ২৮ অক্টোবর ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ অক্টোবর ২০২২।
**আবদুর রহমান কাশগরী** (১৯১২-১৯৭১) ছিলেন ব্রিটিশ ভারত ও পূর্ব পাকিস্তানের একজন বিশিষ্ট আলেম, ভাষাবিদ, কবি ও লেখক।

বাল্যকাল
--------

আবদুর রহমান কাশগরী পূর্ব তুর্কিস্তানের কাশগরে জন্মগ্রহণ করেন। তার বাবা ছিলেন একজন স্থানীয় শাসক। কমিউনিস্ট অভ্যুত্থানের পর অনেকের সাথে তার বাবা, বড় ভাই ও দুই বোনকে গ্রেপ্তার করা হয় এবং তাদের খামার ও অন্য সব সহায়সম্পদ দখল করে নেয়া হয়। শোকে তার মা মানসিক ভারসাম্য অনেকটা হারিয়ে ফেলেছিলেন। এই অবস্থায় তার এক মামার পরামর্শে মুসলিমদের একটি গেরিলা দলের সহায়তায় উদ্বাস্তুদের একটি দলের সাথে তিনি ভারতে চলে আসেন। তবে তার মা তার ভাইবোনদের ফেরার আশা করে কাশগর থেকে যান। আবদুর রহমান কাশগরীর বয়স ছিল এসময় চৌদ্দ-পনেরো বছর।

কর্মজীবন
--------

কৈশোরে উদ্বাস্তু হয়ে ভারতে আসার পর আবদুর রহমান কাশগরী লখনৌয়ের নদওয়াতুল উলামার এতিমখানায় আশ্রয় পান। তিনি এখানে হাদিস, তাফসির, আরবি সাহিত্যসহ বিভিন্ন বিষয়ে উচ্চতর শিক্ষালাভ করেছেন। নদওয়াতুল উলামায় উচ্চশিক্ষা সমাপ্ত করার পর লখনৌ সফরে আসা আবুল কাশেম ফজলুল হকের অণুরোধে ১৯৩৮ সালে কলকাতা আলিয়া মাদ্রাসার শিক্ষক হিসেবে যোগ দেন। ১৯৪৭ সালে দেশ বিভাগের পর তিনি ঢাকা আলিয়া মাদ্রাসায় যোগ দেন। এখানে তিনি হোস্টেল সুপারের দায়িত্বও পালন করেছেন। তাঁর ছাত্রদের মধ্যে অন্যতম হলেন, মোহাম্মাদ ফখরুদ্দীন (শিক্ষক)

রচনাকর্ম‌
---------

আবদুর রহমান কাশগরী কবি ও লেখক হিসেবে খ্যাত ছিলেন। তার রচিত আরবি *আয-যাহারাত* কাব্যগ্রন্থে দেশাত্মবোধ এবং প্যান ইসলামিজম চেতনার কথা রয়েছে। তিনি *আল-মুফিদ* নামে উচ্চমানের একটি আরবি-উর্দু‌-বাংলা অভিধান প্রণয়ন করেছিলেন। *আল-হাদিকা* নামে তার লেখা একটি আরবি গদ্য ও পদ্যের সঙ্কলন রয়েছে। তার লিখিত আরবি সাহিত্যের অনেক বই মাদ্রাসায় পাঠ্য ছিল। তার অপ্রকাশিত রচনাবলীর মধ্যে রয়েছে মাহক্কুন নাকদ, শের ইবনি মুকবিল, ইযালাতুল খাফা আল খিলাফাতিল খুলাফা, ফারহাঙ্গে কাশগরী।

ব্যক্তিগত জীবন
--------------

আবদুর রহমান কাশগরী চিরকুমার ছিলেন। শিক্ষকতা পেশাকে তিনি জীবিকা হিসেবে নেন এবং আমৃত্যু এই দায়িত্বে ছিলেন। মাদ্রাসার আবাসিক ছাত্রদেরকে তিনি সন্তান হিসেবে স্নেহ করতেন। নতুন বই কেনা ছিল তার শখ। এছাড়া তিনি বিড়াল পালন করতেন।

মৃত্যু
------

আবদুর রহমান কাশগরী ১৯৭১ সালে ঢাকায় মৃত্যুবরণ করেন। তাকে আজিমপুর কবরস্থানে দাফন করা হয়।

তথ্যসূত্র
---------

1. 1 2 3 4 5 6 7 8 9  আবদুর রহমান কাশগড়ী, বাংলাপিডিয়া
2. 1 2 3 4 5 6 7 8 9 10 11  জীবনের খেলাঘরে, মুহিউদ্দীন খান, মদীনা পাবলিকেশন্স, পৃষ্ঠা ১৫৩-১৫৮
|  |
| --- |
| **সামোয়ার ভূগোল** |
| সামোয়ার মানচিত্র |
| **মহাদেশ** | অস্ট্রেলিয়া |
| **অঞ্চল** | ওশেনিয়া |
| **স্থানাংক** | ১৩°৩৫′ দক্ষিণ ১৭২°২০′ পশ্চিম﻿ / ﻿১৩.৫৮৩° দক্ষিণ ১৭২.৩৩৩° পশ্চিম﻿ / -13.583; -172.333 |
| **আয়তন** | ২,৯৪৪ বর্গকিমিস্থলভাগঃ ২,৯৩৪ বর্গকিমিজলভাগঃ ১০ বর্গকিমি |
| **তটরেখা** | ৪০৩ কিমি |
| **সীমান্ত** | ০ কিমি |
| **সর্বোচ্চ বিন্দু** | মাউগা সিলিসিলি পর্বতশৃঙ্গ (Mauga Silisili) ১,৮৫৭ মি |
| **সর্বনিম্ন বিন্দু** | প্রশান্ত মহাসাগর  ০ মি |
|

 সেভাই (Savai'i) দ্বীপের দক্ষিণ-পূর্ব তটভূমি
 উপলু (Upolu) দ্বীপের ফালেফা উপত্যকা
**স্বাধীন সামোয়া রাষ্ট্র** বা সংক্ষেপে **সামোয়া** দক্ষিণ প্রশান্ত মহাসাগরের বুকে দুটো বড় দ্বীপ উপলু (Upolu) ও সেভাই (Savai'i) এবং আটটি ছোট ছোট দ্বীপ দ্বারা গঠিত স্বাধীন রাষ্ট্র যা হাওয়াই দ্বীপপুঞ্জ আর নিউজিল্যান্ডের মাঝামাঝি অবস্থিত। সামোয়ার অবস্থান পলিনেশীয় দ্বীপসমূহের প্রায় কেন্দ্রবিন্দুতে।

ভূপ্রকৃতি
---------

সামোয়ার প্রধান দুটি দ্বীপ ঊপলু এবং সেভাই ছাড়াও এই দুই দ্বীপের মাঝে অ্যাপোলিমা প্রণালীতে (Apolima Strait) অবস্থিত মানোনো (Manono) ও অ্যাপোলিমা (Apolima) দ্বীপে লোকবসতি আছে। এছাড়া মানোনো ও অ্যাপোলিমার মাঝখানে লোকবসতিহীন নামুয়া (Namua) দ্বীপ ও উপলুর পূর্ব প্রান্তের দিকে লোকবসতিহীন আলেইপাতা দ্বীপপুঞ্জ (Aleipata Islands) অবস্থিত। প্রধান দুই দ্বীপের ভৌগোলিক বৈশিষ্ট্য হচ্ছে সরু উপকূলীয় সমভূমি এবং দ্বীপের মাঝখানে পাথুরে আগ্নেয় ভূমি।

  
**ভুমি ব্যবহারঃ**
  
*চাষযোগ্য জমি:* ২১.২%
  
*শষ্য ভূমি:* ২৪.৩৮%
  
*অন্যান্য:* ৫৪.৪২%

প্রাকৃতিক সম্পদ
---------------

সামোয়ার প্রধান প্রাকৃতিক সম্পদ হচ্ছে বনভূমি ও বনজ শক্ত কাঠ। এছাড়াও আছে মাছ ও পানি বিদ্যুৎ (Hydro Power)।

আবহাওয়া
--------

সামোয়ার আবহাওয়া হচ্ছে গ্রীষ্মমণ্ডলীয়, নভেম্বর থেকে এপ্রিল মাস বর্ষাকাল।

  
 **প্রাকৃতিক দূর্যোগঃ**
  
 বছরের কিছু সময় ঘূর্ণিঝড়ের বা সাইক্লোনের প্রকোপ থাকে। এছাড়া আগ্নেয়গিরির অগ্নুৎপাত সামোয়ার বড় প্রাকৃতিক দুর্যোগ।

আরও দেখুন
---------

* সামোয়া
* পলিনেশিয়া

| * দে
* স
**ওশেনিয়ার ভূগোল** |
| --- |
| অস্ট্রেলেশিয়া | অস্ট্রেলিয়া  • নিউজিল্যান্ড  • ক্রিসমাস দ্বীপ  • নরফোক দ্বীপ  • কোকোস দ্বীপপুঞ্জ |
| মেলানেশিয়া | পূর্ব তিমুর  • ফিজি  • নুভেল কালেদোনি  • পাপুয়া নিউ গিনি  • সলোমন দ্বীপপুঞ্জ  • ভানুয়াটু |
| মাইক্রোনেশিয়া | মাইক্রোনেশিয়া  • গুয়াম  • কিরিবাস  • মার্শাল দ্বীপপুঞ্জ  • নাউরু  • উত্তর মারিয়ানা দ্বীপপুঞ্জ  • পালাউ |
| পলিনেশিয়া | মার্কিন সামোয়া  • কুক দ্বীপপুঞ্জ  • টুভালু  • টোঙ্গা  • ফরাসি পলিনেশিয়া  • ফিজি  • সামোয়া  • হাওয়াই  • নিউয়ে  • পিটকেয়ার্ন দ্বীপপুঞ্জ  • তোকেলাউ  • ওয়ালিস ও ফুটুনা |
**ভবদেব ভট্ট** প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন। তিনি অর্থশাস্ত্র, আয়ুর্বেদ, অস্ত্রবেদ, গণিতসিদ্ধান্ত, জ্যোতিষ ফলসংহিতা, ব্রহ্মাদ্বৈত দর্শন প্রভৃতি বিষয়ে সুপণ্ডিত ছিলেন।

পরিবার ও পেশা
-------------

ভবদেব ভট্টের পিতামহ আদিদেব বঙ্গদেশের রাজার সন্ধিবিগ্রহিক ছিলেন। ভবদেব ভট্টের পিতার নাম ছিল গোবর্ধন এবং মাতার নাম ছিল সাঙ্গোকা। তিনি বর্মণরাজ হরিবর্মার মহাসন্ধিবিগ্রহিক মন্ত্রী ছিলেন। তিনি রাঢ় অঞ্চলের সিদ্ধল গ্রামের অধিবাসী একজন সাবর্ণ গোত্রের ব্রাহ্মণ ছিলেন।:৬১৪

রচনা
----

বাচস্পতি রচিত ভবদেব প্রশস্তি অনুসারে ভবদেব ভট্ট হোরাশাস্ত্র ও ধর্মশাস্ত্র সম্বন্ধে একটি করে গ্রন্থ রচনা করেন এবং ভট্টোক্ত বা কুমারিলোপ্ত নীতি অনুসরণ করে মীমাংসা সম্বন্ধে তৌতাতিতমততিলক নামে একখানি গ্রন্থ রচনা করেন। কিন্তু পরবর্তীকালে ধর্মশাস্ত্র সম্বন্ধে ব্যবহারতিলক, প্রায়শ্চিত্তপ্রকরণ ও ছান্দোগ্যপ্রকরণ নামক তার তিনখানা রচিত গ্রন্থ সম্বন্ধে জানা গেছে। এর মধ্যে ব্যবহারতিলক গ্রন্থের কোন পুঁথি খুঁজে পাওয়া যায়নি, কিন্তু রঘুনন্দন, মিত্রমিশ্র ও বর্ধমান নামক তিন স্মার্তের রচনায় এই গ্রন্থ থেকে আলোচনা করা হয়েছে। প্রায়শ্চিত্তপ্রকরণ গ্রন্থে ভবদেব ভট্ট তিনি ছয় প্রকার অপরাধ ও তার প্রায়শ্চিত্ত সম্বন্ধে আলোচনা করেছেন ও এই গ্রন্থ সম্বন্ধে বেদাচার্য, নারায়ণভট্ট ও গোবিন্দানন্দের মত বিখ্যাত ধর্মশাস্ত্ররচয়িতারা আলোচনা করেছেন। ছান্দোগ্যপ্রকরণ গ্রন্থে সামবেদীয় ব্রাহ্মণদের গর্ভাধান, পুংসবন, সীমান্তোন্নয়ন প্রভৃতি ষোল প্রকার সংস্কার সম্বন্ধে আলোচনা করা হয়েছে। ভবদেব ভট্ট রচিত হোরাশাস্ত্র সম্বন্ধে কোন গ্রন্থ এখনো পর্যন্ত খুঁজে পাওয়া যায়নি।:৬১৫

তথ্যসূত্র
---------

1. 1 2  নীহাররঞ্জন রায়, বাঙ্গালীর ইতিহাস – আদি পর্ব, ষষ্ঠ সংস্করণ, মাঘ ১৪১৪, দে’জ পাবলিশিং, কলকাতা-৭০০০৭৩ আইএসবিএন ৮১-৭০৭৯-২৭০-৩

| * দে
* স
প্রাচীন বাংলা |
| --- |
| বৌদ্ধ পন্ডিত | 
* লুই পা
* সরহ পা
* রত্নাকরশান্তি
* ‎চন্দ্রগোমী
* ‎জ্ঞানশ্রীমিত্র
* ‎অভয়াকরগুপ্ত

 |
| হিন্দু পন্ডিত | 
* ভবদেব ভট্ট
* জীমূতবাহন
* হলায়ুধ
* অনিরুদ্ধ
* ‎পুরুষোত্তমদেব
* ‎সর্বানন্দ

 |
| কবি | 
* জয়দেব
* সন্ধ্যাকর নন্দী
* গৌড় অভিনন্দ

 |
| গ্রন্থ | 
* চর্যাপদ
* গীতগোবিন্দম্
* রামচরিত
* কবীন্দ্রবচনসমুচ্চয়
* সদুক্তিকর্ণামৃত

 |
**কার নিকোবর** হ'ল নিকোবর দ্বীপপুঞ্জের সর্বউত্তরের দ্বীপ। এটি ভারতীয় কেন্দ্রশাসিত অঞ্চল আন্দামন ও নিকোবর দ্বীপপুঞ্জের নিকোবর জেলার তিনটি স্থানীয় প্রশাসনিক বিভাগের মধ্যে একটি।

ইতিহাস
------

এই অঞ্চলের সমুদ্রপ্রেমীরা এই দ্বীপটিকে "নেকের উত্তরের ভূমি" হিসাবে উল্লেখ করেছেন, কার নাককাভার যা সম্ভবত বর্তমান নাম নিকোবারের প্রত্যক্ষ পূর্বসূরি। ২০০৪ সালে ভারত মহাসাগরের ভূমিকম্পের ফলে সৃষ্ট সুনামিতে দ্বীপটি মারাত্মকভাবে ক্ষতিগ্রস্ত হয়েছিল, যার ফলে অনেক লোক মারা যায় এবং অবকাঠামোগত ক্ষতিগ্রস্ত হয়।

### ২০০৪ সালের সুনামির ক্ষয়ক্ষতি

কার নিকোবর ২০০৪ সালের ভারত মহাসাগরের ভূমিকম্পের কেন্দ্রস্থল থেকে ৫০ কিলোমিটার (৪০ মাইল) দূরে অবস্থিত এবং সুনামি দ্বীপে প্রচণ্ড শক্তিতে আঘাত করেছিল। প্রত্যক্ষদর্শীরা জানিয়েছেন যে, ঢেউগুলি ৩০ ফুট (৯ মিটার) পর্যন্ত উঁচু ছিল। ৩০শে ডিসেম্বর, ২০০৪ তারিখ পর্যন্ত, হতাহতের সংখ্যা অজানা থেকে যায়, তবে অনুমান করা হয় যে বহু মানুষের মৃত্যু ঘটেছিল। বেঁচে যাওয়া এক ব্যক্তি অ্যাসোসিয়েটেড প্রেসকে বলেছিলেন: "এখানে একটি ঝুপড়ি নেই, যা দাঁড়িয়ে আছে। সবকিছু শেষ হয়ে গেছে। বেশিরভাগ মানুষ উপকূল থেকে দূরে চলে গেছে এবং ভারত সরকার এখানে অস্থায়ী আশ্রয়ের মতো অনেক ত্রাণ কার্যক্রম করেছে, তাদের প্রতিটি প্রাথমিক প্রয়োজনকে ভর্তুকি দেয় ইত্যাদি।"

ভূগোল
-----

ছোট্ট আন্দামান এবং নানকোওয়ারির মধ্যে কার নিকোবার অবস্থান করছে। দশ-ডিগ্রি চ্যানেলের দক্ষিণের অঞ্চলটি কার নিকোবার সদর দফতরের অন্তর্গত। উত্তর ভাগ এবং ছোট পাহাড়ি অঞ্চলগুলিতে কিছু চূড়া বাদে কার নিকোবরের অভ্যন্তর ভাগ উল্লেখযোগ্যভাবে সমতল। এটি একটি সিলভার সৈকত এবং কোরালাইন ডিলুভিয়াম সমতল ক্ষেত্রগুলির সাথে সীমাবদ্ধ। এটি একটি সমতল উর্বর দ্বীপ, যা নারকেল, খেজুরের গাছ দ্বারা ঢাকা এবং চারদিকে গর্জনকারী সমুদ্রের সাথে আকর্ষণীয় সৈকত যুক্ত।

মধ্য আন্দামান এবং দক্ষিণ আন্দামানের তুলনায় কার নিকোবর একটি ছোট দ্বীপ, যার আয়তন মাত্র ১২৬.৯ বর্গ কিমি (৪৯.০ বর্গ মাইল)।

কার নিকোবর দ্বীপের জলবায়ুটি গ্রীষ্মমন্ডলীয়, কারণ এটি নীরক্ষরেখার থেকে মাত্র ৯ ডিগ্রি দূরে এবং এখানে বার্ষিক ৪০০ মিমি বৃষ্টিপাত হয়। বিগত দশ বছরের তথ্য দেখায় যে দ্বীপে গড় আর্দ্রতা ৭৯%, গড় সর্বোচ্চ তাপমাত্রা ৩০.২০ সেন্টিগ্রেড এবং গড় ন্যূনতম তাপমাত্রা ২৩.০০ সেন্টিগ্রেড।

কার নিকোবারের জমি ফসলের জন্য উপযোগী এবং এখান কার প্রধান কৃষি পণ্য নারকেল এবং অ্যারকা বাদাম, যা এই অঞ্চলে জন্মে।

প্রশাসন
-------

দ্বীপটি কার নিকোবর জেলার অন্তর্গত নিকোবর তালুকের কার নিকোবার শহর অবস্থিত। নিকোবর জেলা প্রশাসনের নেতৃত্বে জেলা প্রশাসক (নিকোবর) এবং কার নিকোবর মহকুমার নেতৃত্বে রয়েছেন একজন সহকারী কমিশনার।

তথ্যসূত্র
---------

1. ↑  "Islandwise Area and Population - 2011 Census" (পিডিএফ)। Government of Andaman। ২৮ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ নভেম্বর ২০১৯।
2. ↑  Registration Plate Numbers added to ISO Code
3. 1 2  "Tehsils" (পিডিএফ)। ২৮ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ নভেম্বর ২০১৯।

বহিঃসংযোগ
---------
**ত্রিত্ব ও নিগূঢ় সমবেদনা** (ইংরেজি: The Trinity and Mystic Pietà) জার্মান চিত্রকর হ্যান্স বলডাংয়ের ওক কাঠের ক্যানভাসে অঙ্কিত তৈলচিত্র। চিত্রটি ১৫১২ সালে অঙ্কিত হয়েছিল। চিত্রে ত্রিত্বের সাথে মাতা মেরি ও সাধু জনের মত খৃস্ট ধর্মের দুই পবিত্র চরিত্র এবং মর্তের একদল মানব অংকিত হয়েছে। তৈলচিত্রটি বর্তমানে লন্ডনের ন্যাশনাল গ্যালারিতে সংরক্ষিত।

চিত্রের বর্ণনা
--------------

চিত্রে ত্রিত্বের দুই সারত্ব পিতা ঈশ্বর তাঁর পুত্র যিশুকে সমর্থন করছেন। তাদের উপরে একটি উড়ন্ত ঘুঘু দিয়ে তৃতীয় সারত্ব পবিত্র আত্মাকে উপস্থাপন করা হয়েছে। ত্রিত্বের সাথে ক্রন্দনরত অবস্থায় যিশুর মাতা মেরি ও শিষ্য সাধু জন যিশুকে সমর্থন দিচ্ছেন। মাতা মেরি যিশুর ডান হাত এবং সাধু জন বাম হাত ধরে রেখেছেন। চতুর্দশ শতাব্দীর শেষভাগে এবং পঞ্চদশ শতাব্দীর সূচনাকালের চিত্রকর্মগুলিতে ক্রুশবিদ্ধ যিশুর সমর্থনে পিতা ইশ্বরের অন্তর্ভূক্তি, সেসময়ের চিত্রকর ও পৃষ্ঠপোষকদের মাঝে জনপ্রিয় ছিল; সেসময়ে চিত্রকর্মে ইশ্বর উপস্থাপন না থাকা, চিত্রকলার ইতিহাসে বিরল।

বাইবেলের চরিত্রগুলির নিচে একদল ছোট আকৃতির ব্যক্তি দাঁড়িয়ে আছে। শিল্প ঐতিহাসিকরা ধারণা করেন এই ক্ষুদ্রাকৃতির লোকগুলি চিত্র পৃষ্টপোষকদের পরিবারের সদস্য। চিত্রের নীচে দুইকোণে উপস্থিত 'কোট অব আর্মস' দেখে ধারণা করা হয়, এরা সম্ভবত বেশল্ড এবং রথচাইল্ড পরিবার। ধর্মীয় ব্যক্তিত্ব ও সাধারণ মানুষের পার্থক্যে বোঝানোর জন্য মধ্যযুগের চিত্রসমূহে প্রায়ই পবিত্র ব্যক্তিত্বদের তুলনায় চিত্রের অর্থায়নকারী বা দাতাদের অনেক ছোট দেখানো হতো। এই চিত্রে ঐশ্বরিক চরিত্র ও মর্তের মানবদের 'পার্থক্য' উপস্থাপনে হ্যান্স বলডাং ব্যতিক্রম করেননি।

অবস্থান
-------

চিত্রটি ১৮৯৪ সালে লন্ডনের ন্যাশনাল গ্যালারি কর্তৃক অধিকৃত হয়। চিত্রটি অদ্যাবধি সেখানে সংরক্ষিত এবং প্রদর্শিত হচ্ছে। গ্যালারির ভাষ্য অনুযায়ী "বলডাং-এর চিত্রকর্মটি শোকসন্তপ্তদের মানবিক আবেগের উপর জোর দিয়ে আমাদের কাল্পনিক অংশগ্রহণের আহ্বান জানিয়েছে, এবং এমনকি ঈশ্বরকেও একজন শোকার্ত পিতা হিসেবে উপস্থাপন করেছে।"

তথ্যসূত্র
---------

* চিত্রকর্ম প্রবেশদ্বার

1. 1 2 3 4  "The Trinity and Mystic Pietà"। *ন্যাশনাল গ্যালারি*। ৮ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০৪-০৭।
2. ↑  হার্বার্ট ম্যাকএভয় ২০০৮, পৃ. ৫০।
3. ↑  ডানকারটন, ফইস্টার এবং পেনি ২০০২, পৃ. ১৩।

#### সূত্র

* ডানকারটন, জিল; ফইস্টার, সুসান; পেনি, নিকোলাস (২০০২)। *Dürer to Veronese: Sixteenth-century Painting in the National Gallery*। লন্ডন: ন্যাশনাল গ্যালারি পাবলিকেশন। আইএসবিএন 978-0-300-09533-3।
* হার্বার্ট ম্যাকএভয়, লিজ (২০০৮)। *A Companion to Julian of Norwich*। উডব্রিজ, সাফোক: বয়ডেল এন্ড ব্রিউয়ার লিমিটেড। আইএসবিএন 978-1-84384-172-2।
**ঘূর্ণিঝড় হেলেন** ছিল একটি অপেক্ষাকৃত দুর্বল ক্রান্তীয় ঘূর্ণিঝড় যা ২০১৩ সালের ১৮ নভেম্বর বঙ্গোপসাগর অঞ্চলে গঠিত হয়। গ্রীষ্মমণ্ডলীয় ঝড় পদুল এর অবশিষ্টাংশ থেকে এটি উৎপন্ন হয়। নভেম্বরের ১৯ তারিখ IMD একে গভীর বিষণ্নতা বব ০৬ হিসেবে শ্রেণীভুক্ত করে। এটি খুব ধীরে উত্তর পশ্চিম দিকে চলতে চলতে ২০ নভেম্বর ঘূর্ণিঝড় হেলেন গঠন করে পূর্বভারতে হালকা থেকে ভারী বৃষ্টিপাত বর্ষণ করে। ২১ নভেম্বর বিকেলে এটি বড় ঝড়ের আকার ধারণ করে।

আবহাওয়া ইতিহাস
---------------

প্রস্তুতি এবং প্রভাব
--------------------

ভারতের অন্ধ্রপ্রদেশ সরকার রাজ্যের সব উপকূলীয় জেলা বিশেষ করে দক্ষিণ উপকূলীয় জেলাসমূহকে সতর্ক করে। জেলা সংগ্রাহককে নির্দেশ দেওয়া হয় উপকূলসংলগ্ন নিম্নাঞ্চলের অধিবাসীদের সরিয়ে নেওয়ার জন্যে। ঝড় প্রভাবিত অঞ্চল থেকে ১১০০ এর অধিক লোককে নিরাপদ স্থানে সরিয়ে নেওয়া হয়। প্রভাবিত এলাকায় ন্যাশনাল ডিজাস্টার রেসপন্স ফোর্স এর দশটি দল মোতায়েন করা হয় উদ্ধারকাজের জন্যে। ১০ জনের মৃত্যুর খবর পাওয়া যায়।

তিনটি জেলে নৌকার ২০ জন নাবিক নিখোঁজ হয়। এর মধ্যে দুটি নিরাপদে ফিরে আসে। বাকি নৌকার সন্ধানে কোস্ট গার্ডের জলযান অবন্তীবাই এবং নেভির হেলিকপ্টার হাল ছেতাক অনুসন্ধান কাজে অংশ নিয়ে নিখোঁজ জেলেদের উদ্ধার করে।

আরও দেখুন
---------

* ঘূর্ণিঝড় মহাসেন
* ঘূর্ণিঝড় মারুথা
* ঘূর্ণিঝড় বিজলি
* ঘূর্ণিঝড় নীলম
* ঘূর্ণিঝড় লায়লা
* ঘূর্ণিঝড় ফেইলিন

তথ্যসূত্র
---------

1. ↑  "Cyclone Helen approaches India's southern coast"। *Khaleej Times*। ২১ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৩।
2. ↑

বহিঃসংযোগ
---------

* দ্রুত প্রতিক্রিয়া - সাইক্লোন রিলিফ অর্গানাইজেশন
**স্বাধীনতা কমপ্লেক্স** (মিনি বাংলাদেশ নামেও পরিচিত) হলো বাংলাদেশের চট্টগ্রাম শহরে অবস্থিত একটি পার্ক। এটি মূলত একটি থিম পার্ক যেখানে বাংলাদেশের বিভিন্ন দৃষ্টিনন্দন ও ঐতিহাসিক স্থাপনাগুলোকে অবিকল নতুন করে রূপায়ণ করা হয়েছে।

অবস্থান
-------

স্বাধীনতা কমপ্লেক্স চট্টগ্রাম শহরের চান্দগাঁও থানাধীন বহদ্দারহাট বাস টার্মিনালের পাশেই অবস্থিত। এটির উত্তর-পূর্ব পাশে কালুরঘাট স্বাধীন বাংলা বেতার কেন্দ্র অবস্থিত।

নামকরণ ও প্রতিষ্ঠা
------------------

২০০৬ সালে মুক্তিযুদ্ধ মন্ত্রণালয়ের অধীনে বাংলাদেশের প্রাক্তন রাষ্ট্রপতি জিয়াউর রহমানের নামে **শহীদ জিয়া স্মৃতি কমপ্লেক্স** হিসেবে প্রতিষ্ঠিত হয়। পরবর্তীতে এটিকে স্বাধীনতা কমপ্লেক্স নামে নামকরণ করা হয়। বাংলাদেশের বিভিন্ন দৃষ্টিনন্দন ও ঐতিহাসিক স্থাপনাগুলোর সমন্বয়ে থিম পার্ক হওয়ায় এটি **মিনি বাংলাদেশ** নামেও পরিচিত।

বিবরণ
-----

স্বাধীনতা কমপ্লেক্সে রয়েছে বাংলাদেশের জাতীয় সংসদ ভবন, আহসান মঞ্জিল, সুপ্রিম কোর্ট, কৃত্রিম জলরাশি, কার্জন হল, কান্তজীর মন্দির, দরবার হল, বড়কুঠি, ছোটকুঠি, ছোট সোনা মসজিদ, লালবাগ কেল্লা, পাহাড়পুর বৌদ্ধ বিহার, জাতীয় স্মৃতিসৌধ, শহিদ মিনার, সেন্ট নিকোলাস চার্চ, চিরন্তন পল্লি, ট্রেনের নিচে ব্রিজ, ছয়টি কিউচ (বসার স্টল), পাঁচটি পানির ফোয়ারা ও তিনটি কিডস জোন। এছাড়াও রয়েছে, ১৯৭১ সালের মুক্তিযুদ্ধের সাথে মিল রেখে ৭১ মিটার বা ২৩০ ফুট উচ্চতার স্বাধীনতা টাওয়ার। স্বাধীনতা টাওয়ারে রয়েছে একটি রিভলভিং রেস্টুরেন্ট (ঘূর্ণায়মান রেস্তোরাঁ)। ২৩ তলা উচ্চতায় অবস্থিত এই রেস্তোরা থেকে এক নজরে পুরো চট্টগ্রাম শহর, কর্ণফুলী নদী এমনকি বঙ্গোপসাগরও দেখা যায়।

চিত্রশালা
---------

* জাতীয় সংসদ ভবনজাতীয় সংসদ ভবন
* জাতীয় স্মৃতিসৌধ পার্শ্ব দৃশ্যজাতীয় স্মৃতিসৌধ পার্শ্ব দৃশ্য
* জাতীয় স্মৃতিসৌধ সম্মুখ দৃশ্যজাতীয় স্মৃতিসৌধ সম্মুখ দৃশ্য
* স্বাধীনতা টাওয়ারস্বাধীনতা টাওয়ার
* ট্রেনট্রেন
* বড়কুঠিবড়কুঠি

তথ্যসূত্র
---------

1. 1 2  "চট্টগ্রামের 'মিনি বাংলাদেশ'"। ডয়চে ভেলে বাংলা। ১৮ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০২১।
2. ↑  "চট্টগ্রামে 'মিনি বাংলাদেশ'"। বাংলাদেশ প্রতিদিন। সংগ্রহের তারিখ ১৮ নভেম্বর ২০২১।
3. 1 2 3  "চট্টগ্রামে স্বাধীনতা কমপ্লেক্স পার্কের টেন্ডারে অনিয়ম"। দৈনিক মানবজমিন। সংগ্রহের তারিখ ১৮ নভেম্বর ২০২১।
4. 1 2  "সৌন্দর্য হারাচ্ছে স্বাধীনতা কমপ্লেক্স"। দৈনিক সমকাল। সংগ্রহের তারিখ ১৮ নভেম্বর ২০২১।

উইকিমিডিয়া কমন্সে **স্বাধীনতা কমপ্লেক্স** সংক্রান্ত মিডিয়া রয়েছে।

উইকিভ্রমণে ***স্বাধীনতা কমপ্লেক্স*** সম্পর্কিত ভ্রমণ নির্দেশিকা রয়েছে।
**নুনতা** (**কুতকুতে** নামেও পরিচিত) বাংলাদেশের অন্যতম গ্রামীণ খেলা। শিশু/কিশোররা সাধারণত এই খেলা খেলে থাকে। এই খেলা সাধারণত দলবেধে খেলতে হয়। দল যত ভারী হয় খেলা তত মজার হয়। নুনতা খেলায় একজন একটি বৃত্তাকার ঘরের মলিক থাকে এবং তাকে অন্যদের দৌড়ে ধরতে হয়। যশোর ও খুলনায় নুনতাকে কুতকুতে খেলাও বলা হয়।

নিয়মকানুন
----------

নুনতা খেলায় প্রথমে মাটিতে দাগ কেটে বৃত্তাকার ঘর বানানো হয়। এরপর একজনকে "নুনতা" নির্বাচন করা হয় ও সে ঘরের বাইরে থাকে। অন্যরা ঘরের ভেতরে অবস্থান করে। নুনতা ঘরের বাইরে থেকে ছড়া কাটতে থাকে "নুনতা বলোরে"। অন্যরা সমস্বরে বলতে থাকে "এক হলোরে"। এভাবে "নুনতা" সাত পর্যন্ত বলার পর অন্যদের প্রশ্ন জিগ্গেস করে। প্রশ্ন করা শেষ হলে ঘরের ভেতর থেকে সবাই দৌড়ে পালায় ও "নুনতা" সেই ঘর দখল করে।

এরপর "নুনতা" শ্বাস বন্ধ করে গুণ-গুণ শব্দে বা ছড়া কাটতে কাটতে বের হয়ে অন্যদের ধরার চেষ্টা করে। যাকে প্রথম ধরতে পারে সে এসে "নুনতার" সাথে যোগ দিয়ে অন্যদের ধরার চেষ্টা করে আর এভাবেই নুনতার দল ভারী হয়। যে সবার শেষে ধরা পরে, সে পরবর্তী পর্বের জন্য ঘরের মালিক হয়। এখানে উল্লেখ্য "নুনতা" যদি দৌড়ানো অবস্থায় শ্বাস নেয় তাহলে অন্যরা তাকে ছুঁয়ে দেয় এবং ঘেরে পৌঁছানো না পর্যন্ত পিঠে মারতে থাকে। নুনতা খেলার সময় যে ছড়াটি বলতে হয়ঃ

> নুনতা বলোরে  
> 
> 
> 
> এক হলোরে  
> 
> নুনতা বলোরে  
> 
> দুই হলোরে....(এভাবে সাত পর্যন্ত)  
> 
> ...আমার ঘরে কে?  
> 
> -আমি রে।  
> 
> কি খাস?  
> 
> -লবণ খাই।  
> 
> লবণের সের কত?  
> 
> -এইটা  
> 
> লবণের দাম দিবি কবে?  
> 
> -লাল শুক্কুরবারে (শুক্রবার)।  
> 
> কয় ভাই? কয় বোন?  
> 
> -পাঁচ ভাই, পাচঁ বোন।  
> 
> একটা বোন দিয়ে যা..  
> 
> 
> 
> -ছঁতে পারলে নিয়ে যা।
> 
>

তথ্যসূত্র
---------

1. ↑  জেড এম সাদ। "বাঙালির খেলা"। সাপ্তাহিক ২০০০। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৫-২২।
2. ↑  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "লোকক্রীড়া"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  মোহাম্মদ আসাদ (২ অক্টোবর ২০১০)। "নুনতা খেলা"। *দৈনিক কালের কন্ঠ*। ঢাকা। সংগ্রহের তারিখ ২০১৩-০৫-২২।
4. ↑  "মজার খেলা নুনতা"। ১৯ সেপ্টেম্বর ২০১২। ২০১৩-০৬-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-২২।
5. 1 2  "নুনতা"। বিডিনিউজ২৪.কম। ২০১৩-০৫-২০ তারিখে মূল থেকে আর্কাইভ করা। সংগ্রহের তারিখ ২০১৩-০৫-২২।
চিত্রের সমকোণী ত্রিভুজের *α* (*আলফা*) কোণটির জন্য সাইন ফাংশন কোণটির বিপরীত বাহুর দৈর্ঘ্য এবং অতিভুজের দৈর্ঘ্যের অনুপাত প্রদান করে; অর্থাৎ sine (α) = a/h।
গণিতে **সাইন** বলতে কোনও কোণের একটি ত্রিকোণমিতিক অপেক্ষক বা ফাংশনকে বোঝায়। একটি সুক্ষ্মকোণের (সমকোণ বা ৯০ ডিগ্রী অপেক্ষা ছোট কোণের) সাইন ফাংশন একটি সমকোণী ত্রিভুজের মাধ্যমে সংজ্ঞায়িত করা হয়। নির্ধারিত সুক্ষ্মকোণের জন্য কোণটির বিপরীতে অবস্থিত বাহুর দৈর্ঘ্য এবং সমকোণী ত্রিভুজটির দীর্ঘতম বাহু বা অতিভুজের দৈর্ঘ্যের মধ্যকার অনুপাতই হচ্ছে ঐ কোণটির সাইন ফাংশনের মান।

আরও সাধারণভাবে, কোনও ঐকিক বৃত্তে অবস্থিত একটি রেখাংশের দৈর্ঘ্যের বাস্তব সংখ্যাতে প্রকাশিত মান দিয়ে সাইন বা অন্য যেকোনও ত্রিকোণমিতিক অপেক্ষকের সংজ্ঞা দেওয়া সম্ভব। আরও আধুনিক সংজ্ঞাসমূহে সাইনকে একটি অসীম ধারা হিসেবে বা কিছু সমাকলনীয় সমীকরণের সমাধান হিসেবে গণ্য করা হয়। ফলে সাইনের ধনাত্মক বা ঋণাত্মক মান সম্ভব, এমনকি জটিল সংখ্যা দিয়েও সাইনের মান প্রকাশ করা সম্ভব।

সাইন ফাংশনটি সাধারণত পর্যায়বৃত্ত ঘটনা যেমন শব্দতরঙ্গ, আলোকতরঙ্গ, পর্যায়বৃত্ত দোলকের অবস্থান ও বেগ, সৌরালোকের তীব্রতা এবং দিনের দৈর্ঘ্য, সারা বছরব্যাপী গড় তাপমাত্রার ওঠা-নামা, ইত্যাদির গাণিতিক আদল বা মডেল তৈরি করতে ব্যবহার করা হয়।

"সাইন" শব্দের ব্যুৎপত্তি
------------------------

"সাইন" একটি ইংরেজি শব্দ। ইংরেজি "সাইন" যে ত্রিকোণমিতিক ধারণাটিকে নির্দেশ করে, সেই ধারণাটির আদি উৎপত্তি ঘটে প্রাচীন ভারতবর্ষে। প্রাচীন ভারতীয় গণিতবিদ আর্যভট্ট এর নাম দিয়েছিলেন "জ্যা-অর্ধ"। আর্যভট্ট প্রায়শই এটিকে সংক্ষেপে "জ্যা" বা "জিওয়া" নামে লিখতেন। যখন আরবেরা হিন্দু গণিতশাস্ত্রের গ্রন্থগুলি আরবিতে অনুবাদ করছিল, তখন এই সংস্কৃত "জ্যা" পরিভাষাটি আরবিতে "জিবা" নামক একটি অর্থহীন শব্দ দিয়ে অনুবাদ করা হয়। কিন্তু আরবিতে স্বরবর্ণ লেখার নিয়ম না থাকাই পরবর্তী আরব লেখকেরা এটিকে ভুলে "জিব" বা "জাইব" নামে লেখা শুরু করেন, যার অর্থ "স্তন" বা "বক্ষ"। এর বহু পরে ১২শ শতকে স্পেনের রাজা ৬ষ্ঠ আলফোনসোর আমলে তোলেদো শহরের মহাবিশপের তত্ত্বাবধানে আরবিতে লেখা গাণিতিক গ্রন্থগুলি লাতিনে অনুবাদের প্রকল্প হাতে নেওয়া হয়। এরই অংশ হিসেবে, ১১৪৫ সালে চেস্টারের রবার্ট নামক একজন ইংরেজ অনুবাদক আরবি গণিতবিদ আল খোয়ারিজমির *আল জবর আল মুকাবিলা* নামক গণিত গ্রন্থটি অনুবাদ করতে গিয়ে "জিব" শব্দটির দেখা পান। তিনি শব্দটির সংস্কৃত ব্যুৎপত্তি সম্পর্কে অবগত ছিলেন না। তিনিও আরব লেখকদের মত শব্দটিকে আরবি "বক্ষ" বা "স্তন" হিসেবে গণ্য করেন এবং এর লাতিন অনুবাদ করেন "সিনুস" (লাতিন শব্দ যার অর্থ "বক্ষ" বা "স্তন")। সেখান থেকেই পরবর্তীতে ইংরেজি "সাইন" শব্দটি এসেছে।

তথ্যসূত্র
---------

1. 1 2  Victor J. Katz (2008), *A History of Mathematics*, Boston: Addison-Wesley, 3rd. ed. p. 253, sidebar 8.1. "Archived copy" (পিডিএফ)। ২০১৫-০৪-১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৫-০৪-০৯।
**আবদুল হান্নান চৌধুরী** (সংক্ষেপে- এ হান্নান চৌধুরী) ছিলেন স্বাধীন বাংলাদেশ সরকারের প্রথম আইন সচিব। আইনপেশা, সাংবাদিকতা ইত্যাদির সঙ্গে তিনি আমৃত্যু যুক্ত ছিলেন।

প্রারম্ভিক জীবন
---------------

আবদুল হান্নান চৌধুরী ১৯২০ সালে সুনামগঞ্জ জেলার জগন্নাথপুর উপজেলার কুবাজপুর গ্রামে মাতুলালয়ে জন্মগ্রহণ করেন। তাঁর পৈতৃক নিবাস জগন্নাথপুর উপজেলার হবিবপুর গ্রামে। ডাকনাম সোয়া মিয়া। বাবা হারিছ উদ্দিন ছিলেন জগন্নাথপুরের প্রথম পুলিশ অফিসার (ডিএসপি)।

শিক্ষাজীবন
----------

আবদুল হান্নান চৌধুরীর পড়াশোনা শুরু হয় কুবাজপুর এম.ই. স্কুলে। তিনি ভারতের আলীগড় মুসলিম বিশ্ববিদ্যালয় থেকে ১৯৪৮ সালে এম.এ. পাশ করেন। আলীগড় বিশ্ববিদ্যালয় ছাত্র সংসদের জিএস হিসেবে তিনি দায়িত্ব পালন করেন। মুক্তিযুদ্ধের সর্বাধিনায়ক জেনারেল এম এ জি ওসমানী ছিলেন তাঁর সহপাঠী।

কর্মজীবন
--------

কর্মজীবনে আবদুল হান্নান চৌধুরী ঢাকা, দিনাজপুর সহ বিভিন্ন জায়গায় জেলা জাজ হিসেবে দায়িত্ব পালন করেন।
১৯৭১ সালে তিনি মুজিবনগর সরকারের আইন সচিব হিসেবে নিযুক্ত হন এবং মুক্তিযুদ্ধের সময় গুরুত্বপূর্ণ ভূমিকা পালন করেন। তিনি বাংলাদেশ সিভিল সার্ভিসের অন্যতম সদস্য ছিলেন। দৈনিক সিলেটের ডাক পত্রিকার সূচনালগ্ন থেকেই তিনি পত্রিকাটির সঙ্গে যুক্ত ছিলেন এবং দীর্ঘ সময় ধরে পত্রিকাটি সম্পাদনা করেন।

মৃত্যু
------

তিনি ২০০০ খ্রিস্টাব্দের ১লা নভেম্বর ৮০ বছর বয়সে ইন্তেকাল করেন।

তথ্যসূত্র
---------

1. ↑  টিপু (২০১৮-০৪-১৭)। "একনজরে মুজিবনগর সরকার"। *risingbd*। সংগ্রহের তারিখ ২০১৮-০৪-১৭।
2. 1 2 3 4  মোস্তফা কামাল, সৈয়দ (জুলাই ২০০৩ খ্রিস্টাব্দ)। *সিলেটের রেফারেন্ডাম ও জনপ্রতিনিধি*। সিলেট: রেনেসাঁ পাবলিকেশন্স। পৃষ্ঠা ৭১।  এখানে তারিখের মান পরীক্ষা করুন: `|তারিখ=` (সাহায্য)
3. 1 2  পিংকু, রনেন্দ্র তালুকদার (জানুয়ারি ২০০৪)। *সুনামগঞ্জের সাংবাদিকতা*। পৃষ্ঠা ২১।